بو کیتاب روزبه صمدی نین اوزون مدت عروض باره سینده دغدغه و آراشدیرمالاری نین نتیجه سی اساسدا یازیلیبدیر. بو کیتابدا آیدینلاشیب کی بعضی شاعرلر و ادیبلر کی دئییرلر عروض اؤلچولری تورک شعرینه اویغون دئییل و یا بیزیم شعرلریمیز بوسبوتون هیجا قالیبلرینده دیرلر کاملن یانلیشدیر، چون کی عرب و فارس شئعر قالیبلرینده یازیلان تورک شعرلری بعضی هیجالی غزللری استثا توتساق تمامن عروض اؤلچولرینده دیرلر، صمدی جنابلاری اؤز دیلمیزده یازیلان عروض کیتابلارین اوخوموش و گورموشدور کی اونلاردا عروض اؤلچولرین تکجه شعرین موسیقی سیله آیدینلاتمیشلار و هئچ شعری عروض تقطیع جدوللری له دوزگون ارائه ائده بیلمه ییبلر و بو ساحه ده یئترلی نظریه ده وئرمه ییبلر. یازار بو کیتابی آنا دیلیمیزه اویغون یازمیش، اونلارجا بیتی تقطیع ائتمیش و عروضی تورک دیلینه اویغون تعریف ائتمیشدیر. هر کس بو کیتابی اوخوسا راحاتجاسینا شعرلرین وزنین تقطیع ایله معین ائده بیلرلر.
نظرات
-
چوخ گؤزَل، ائل اوچون چالیشان اللر وار و ائل اوچون چالینان قلملر، هر زامان یازار اولسون.
azb_Arab pes_Arab unk azb_Arab